
RAPORT

asupra propunerii legislative pentru modificarea şi completarea

Legii nr.24/2000 privind normele de tehnică legislativă pentru elaborarea actelor  normative
În conformitate cu prevederile art. 95 din Regulamentul Camerei Deputaţilor, republicat, cu modificările  ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea  legislativă pentru modificarea şi completarea Legii nr.24/2000 privind normele de tehnică legislativă pentru elaborarea actelor normative, trimisă cu adresa  Pl.x -833 din  8 noiembrie 2006, înregistrată sub nr. 31/1321 din 9 noiembrie 2006.    
Potrivit prevederilor art. 75 din Constituţia României, republicată, şi ale art.92 alin. (9) pct.1 , din Regulamentul Camerei Deputaţilor, republicat, Camera Deputaţilor  este  Cameră decizională.

Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 709 din 15  mai 2006.

Guvernul, prin punctul de vedere transmis  cu  adresa nr.1852 din 14 iunie 2006,  nu susţine adoptarea iniţiativei legislative.
Senatul, în calitate de primă  Cameră sesizată, a respins această  iniţiativă  legislativă  în şedinţa  din   1 noiembrie 2006.
Propunerea  legislativă are ca obiect de reglementare  modificarea  şi completarea Legii nr.24/2000 privind  normele  de tehnică legislativă  pentru elaborarea actelor  normative,  republicată, în sensul  introducerii  unui  studiu  de impact  printre  instrumentele de prezentare şi motivare a  noilor  reglementări  legislative . Scopul elaborării  unui  studiu de impact  este  acela de a estima  costurile şi beneficiile aduse în plan   economic   şi social 
prin  adoptarea unui  proiect de act  normativ, precum şi de a evidenţia dificultăţile care  ar putea să  apară în procesul de punere  în practică  a reglementărilor  propuse.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea  legislativă susmenţionată, în şedinţa din  14 februarie  2007. La lucrările comisiei a fost prezentă, din partea  iniţiatorilor, doamna deputat Mirela Elena Adomnicăi, iar din  partea  Ministerului  Justiţiei  doamna  Claudia  Roşianu, consilier.

Din numărul total de 24 membri ai Comisiei juridice, de disciplină şi imunităţi au participat  la dezbateri  17 deputaţi.
În urma examinării iniţiativei legislative şi a opiniilor exprimate de către membrii Comisie şi de către invitaţi, s-a hotărât, cu unanimitate de voturi, să se supună plenului Camerei Deputaţilor,  spre dezbatere şi adoptare,  propunerea  legislativă pentru modificarea şi completarea Legii nr.24/2000 privind normele de tehnică legislativă pentru elaborarea actelor  normative, cu  amendamentele admise care sunt redate în Anexa la prezentul raport.
În raport cu obiectul şi conţinutul său, propunerea  legislativă face parte din categoria legilor ordinare. 

                   PREŞEDINTE,                                                                                                        SECRETAR,

                  Sergiu ANDON                                                                                                        George BĂEŞU

         Consilier,

     Dumitra Diaconu
Anexa

AMENDAMENTE  ADMISE:

	Nr.

crt.
	Text act normativ de bază
	Textul  propunerii  legislative
	Text propus  de  Comisie (autorul amendamentului)
	Motivare

	1
	
	Titlul legii:

     Lege pentru modificarea  şi completarea  Legii nr. 24/2000 privind normele de tehnică legislativă pentru elaborarea actelor  normative

	       Nemodificat.
	

	2
	(Text din Lege nr. 24/2000, republicată)
	        Art. I. – Legea  nr. 24/2000 privind normele  de tehnică  legislativă pentru elaborarea  actelor  normative, republicată în Monitorul Oficial al  României,    Partea I, nr.777 din 25  august 2004, se modifică  şi se  completează  după  cum urmează:


	       Nemodificat.
	

	3
	      Art. 6  . . . . . . . 

          (3) Proiectele de acte normative se supun spre adoptare însoţite de o expunere de motive, o notă de fundamentare sau un referat de aprobare.
	        1. Alineatul  (3)  al  articolului 6 se modifică şi va avea  următorul cuprins:
      „(3) Proiectele de acte normative se supun spre adoptare însoţite de o expunere de motive, o notă de fundamentare sau un referat de aprobare, precum şi de un  studiu de impact, după  caz”.


	        1. Alineatul  (3)  al  articolului 6 se modifică şi va avea  următorul cuprins:

       Nemodificat.
       Autor: Comisia  juridică.

	         Pentru  respectarea  normelor  de tehnică  legislativă  în ceea  ce priveşte redarea corectă  a părţii  dispozitive a tuturor  punctelor de la   art. I.   

	4
	
	       2.  La alineatul (1) al articolului 29, după  litera c) se introduce o nouă literă, lit. d), cu  următorul cuprins:
       „d) studii de impact – în cazul  proiectelor de legi de importanţă şi complexitate deosebită, al proiectelor de legi asupra cărora Guvernul şi-a angajat răspunderea, precum şi al proiectelor de legi de aprobare a ordonanţelor emise de Guvern în temeiul unei legi de  abilitare şi supuse aprobării Parlamentului.”


	        2.  La alineatul (1) al articolului 29, după  litera c) se introduce o nouă literă, litera d), cu  următorul cuprins:

        Nemodificat.
       Autor: Comisia  juridică.

	         Pentru  respectarea  normelor  de tehnică  legislativă  în ceea  ce priveşte redarea corectă  a părţii  dispozitive a tuturor  punctelor de la   art. I.   

	5
	       Art.29  . . . . . . . . . . . .
          (2) Expunerile de motive, notele de fundamentare şi  referatele de aprobare constituie instrumente de prezentare şi motivare ale noilor reglementări propuse.
	      3. Alineatul (2) al  articolului 29 se modifică şi va avea  următorul cuprins:
       „(2) Expunerile de motive, notele de fundamentare, referatele de aprobare şi studiile de impact constituie instrumentele de prezentare şi motivare ale noilor reglementări propuse.”


	       3. Alineatul (2) al  articolului 29 se modifică şi va avea  următorul cuprins:

        Nemodificat.
       Autor: Comisia  juridică.

	       Pentru  respectarea  normelor  de tehnică  legislativă  în ceea  ce priveşte redarea corectă  a părţii  dispozitive a tuturor  punctelor de la   art. I.   

	6
	
	       4. După articolul 31 se introduce un nou articol, art. 311, cu următorul cuprins: 


	         4. După articolul 31 se introduce un nou articol, articolul 311, cu următorul cuprins: 


	         Pentru  respectarea  normelor  de tehnică  legislativă  în ceea  ce priveşte redarea corectă  a părţii  dispozitive a tuturor  punctelor de la   art. I.   

	
	
	Studiul de impact


	      Art. 311. – (1) Scopul elaborării studiului de impact este  de a estima costurile şi beneficiile aduse în plan economic şi social prin adoptarea proiectului de lege, precum şi  de a  evidenţia dificultăţile care ar putea apărea în procesul de punere în practică a reglementărilor propuse.

      (2) Studiul de impact este întocmit, de regulă, de structurile de specialitate în domeniu ale administraţiei publice centrale, la cererea Guvernului. Pentru propunerile legislative iniţiate de deputaţi sau de senatori, studiile de impact se întocmesc prin  grija ministerelor de resort, la  solicitarea comisiilor parlamentare.

      (3) În studiul de impact se face  referire:

       a) la starea de fapt existentă la  momentul elaborării noii  reglementări;

        b) la modificările care se propun a fi aduse legislaţiei existente;

       c) la obiectivele urmărite prin modificarea  legislaţiei existente;

       d) la  mijloacele disponibile în vederea realizării scopurilor propuse;

     e) la  dificultăţile  care  ar putea fi întâmpinate în aplicarea noilor dispoziţii;

     f) la  evaluarea costurilor impuse de adoptarea proiectului de lege şi  a  eventualelor economii bugetare generate de aceasta, la motivele care stau la  baza acestei  evaluări, precum şi la  modalitatea de a calcul a costurilor şi economiilor;

      g) la beneficiile rezultate prin implementarea proiectului de lege (altele decât cele de natură economică);

h) la analiza comparativă a costurilor şi beneficiilor pe  care le implică proiectul de lege, din care să  reiasă dacă beneficiile sunt justificate de costuri.
	      Nemodificat.

       Nemodificat.

       (3) În studiul de impact se face  referire:

       a) Nemodificat;

        b) Nemodificat;

       c) Nemodificat;

       d) Nemodificat;

        e) Nemodificat;

         f) Nemodificat.

        g) la beneficiile rezultate prin implementarea proiectului de lege, altele decât cele de natură economică;
        h) Nemodificat.

      Autor: Comisia  juridică.

	         Potrivit normelor  de tehnică legislativă nu  se  justifică utilizarea  parantezelor  pentru  prezentarea  unor   explicaţii.

	7
	
	      Art. II. – Legea nr. 24/2000 privind normele de tehnică legislativă pentru elaborarea actelor normative, republicată în Monitorul Oficial  al  României,    Partea I, nr.777 din 25 august 2004, cu modificările şi completările aduse prin prezenta lege, se va republica în Monitorul Oficial  al  României, Partea I, dându- se  textelor o  nouă numerotare.
	       Nemodificat.

